Knut Erik Sæther

Knut Erik Sæther (født 1970) er en norsk jurist og dommer i Norges Høyesterett 

Sæther tok juridisk embetseksamen ved Universitetet i Oslo i 1995. Han var advokatfullmektig hos Kommuneadvokaten i Oslo og dommerfullmektig ved Kongsberg tingrett. Deretter ble han ansatt som førstekonsulent i Justisdepartementets lovavdeling, der han senere ble lovrådgiver og avdelingsdirektør i enhet for strafferett og prosess. Fra 2012 til 2021 var han assisterende riksadvokat. 

Den 18. juni 2021 ble han utnevnt til dommer i Norges Høyesterett. Han tiltrådte 1. oktober 2021. 

Sæther etterfulgte dommer Magnus Matningsdal som gikk av for aldersgrensen. Sammen har Matningsdal og Sæther skrevet kommentarutgaven til straffeprosessloven. «- Han er en av Nordens aller fremste straffejurister, så det er klart det er spesielt å ta over et dommerembete etter Matningsdal,» uttalte Sæther.

Bibliografi 
 Keiserud, Erik, Knut Erik Sæther, Morten Holmboe, Hans-Petter Jahre, Magnus Matningsdal og Jarle Golten Smørdal: Straffeprosessloven : lov 22. mai 1981 nr. 25 om rettergangsmåten i straffesaker : lovkommentar : Bind I. Universitetsforlaget 2020 (5. utg).
 Keiserud, Erik, Knut Erik Sæther, Morten Holmboe, Hans-Petter Jahre, Magnus Matningsdal og Jarle Golten Smørdal: Straffeprosessloven : lov 22. mai 1981 nr. 25 om rettergangsmåten i straffesaker : lovkommentar : Bind II. Universitetsforlaget, 2020 (5. utg).
 Bjerke, Hans Kristian, Erik Keiserud, og Knut Erik Sæther: Straffeprosessloven : lov 22. mai 1981 nr. 25 om rettergangsmåten i straffesaker med senere endringer med kommentarer : B. 1  Universitetsforlaget, 2011 (4. utg).
 Bjerke, Hans Kristian, Erik Keiserud, og Knut Erik Sæther: Straffeprosessloven : lov 22. mai 1981 nr. 25 om rettergangsmåten i straffesaker med senere endringer med kommentarer : B. 2   Universitetsforlaget 2011, (4. utg).
 Andenæs, Johs, Georg Fredrik Rieber-Mohn og Knut Erik Sæther: Alminnelig strafferett. Universitetsforlaget, 2016 (6. utg).
 Reusch, Marianne Jøranlid, Christian Reusch og Knut Erik Sæther: Forbrukervern i Norden og EU : en studie av avtalesensur i forbrukerforhold. Nordisk Ministerråd, 1995.

Referanser 

Norske advokater
Norske sakprosaforfattere
Påtalejurister
Norske høyesterettsdommere
Personer fra Drammen kommune